Vieglatlētika 1900. gada vasaras olimpiskajās spēlēs — maratons vīriešiem

Maratons vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Sacensības notika 1900. gada 19. jūlijā. Starta vieta bija Kruakatelānā, Buloņas meža teritorijā, kur sportisti veica četru apļus pa stadionu un vēlāk devās Parīzes ielās. Maratonā startēja 13 sportisti no sešām valstīm.

Maratona sacensības sākās pulksten 14:30 dienā, kad gaisa temperatūra pilsētā sasniedza gandrīz 40 °C. Sacensības uzsāka 13 sportisti, taču tikai 7 sportistiem izdevās veikt pilnu distanci. Atšķirībā no iepriekšējām olimpiskajām spēlēm šoreiz maratona distances garums bija nevis 40,26 kilometri, bet gan 42,195 kilometri.

Maratona disciplīna bija viena no divām vieglatlētikas disciplīnām, kur medaļas neizcīnīja kāds no ASV komandas sportistiem. Zelta medaļu ieguva Luksemburgas sportists Mišels Teato. Viņa rezultāts bija 2.59:45. Mišels tiek uzskatīts par Franciju pārstāvošu sportistu, jo bija Luksemburgas iedzīvotājs, kas dzīvoja Parīzē. Vēlāk pēc viņa patiesās valstspiederības noteikšanas, Luksemburgas Lielhercogiste iesniedza oficiālu sūdzību Starptautiskajā Olimpiskajā komitejā un iesniedza lūgumu mainīt Teato piederību. 2004. gadā oficiāli šī sūdzība tika noraidīta. Joprojām tiek uzskatīts, ka Mišels Teato ir Francijas sportists un, ka šī ir pirmā Francijas uzvara olimpiskajā maratona distancē. Sudraba medaļu, ar rezultātu 3.04:17 ieguva Francijas sportists Emīls Šampions, bet bronzas medaļu ar rezultātu 3.37:14 izcīnīja Zviedrijas sportists Ernsts Fasts. Šī bija Zviedrijas pirmā medaļa olimpiskajās spēlēs.

Pirmoreiz maratona sacensībās olimpiskajās spēlēs bija pārstāvēta Kanāda, Lielbritānija un Zviedrija.

 Rekordi 
Esošie rekordi līdz 1900. gada vasaras olimpiskajām spēlēm Rekords  Laiks  Sportists  Uzstādīšanas vieta  Uzstādīšanas datums Pasaules rekords Nav zināms Olimpiskais rekords 2:58:50*     Atēnas, Grieķija  1896. gada 10. aprīlis
(*) — distance bija 40 kilometri.

 Medaļu ieguvēji 
ZeltsSudrabsBronza 90px   40px   70px  

 Rezultāti 
 Vieta  Sportists  Valsts  Laiks  Piezīmes  Mišels Teato   2:59:45   Emīls Šampions   3:04:17   Ernsts Fasts   3:37:14  4 Ežēns Bess   4:00:43  5 Artūrs Lī Ņūtons   4:04:12  6/7 Diks Grānts   Nav zināms Ronalds Makdonalds   Nav zināms  8/13 Ogists Maršē   Nefinišēja Johans Nīstrems   Nefinišēja Ernests Jons Pūls   Nefinišēja Frederiks Rendells   Nefinišēja Viljams Savards   Nefinišēja Žoržs Tukē-Donī   Nefinišēja 

 Pārstāvētās valstis un sportisti 

Maratona sacensībās startēja 13 sportisti no 6 valstīm. Kanāda, Lielbritānija, Luksemburga un Zviedrija pirmo reizi bija pārsrāvētas maratona sacensībās.

Iekavās norādīts startējošo sportistu skaits no attiecīgās valsts.








 Atsauces 

 Ārējās saites 
 Vieglatlētika 1900. gada vasaras olimpiskajās spēlēs — maratons vīriešiem (Sports Reference) 
 Vieglatlētika 1900. gada vasaras olimpiskajās spēlēs — maratons vīriešiem (Olympedia) 
 Vieglatlētika 1900. gada vasaras olimpiskajās spēlēs — maratons vīriešiem (Olympics) 
 De Wael, Herman. Herman's Full Olympians: "Athletics 1900".  Accessed 18 March 2006. Available electronically at  .


Maratons